NAPOMENA : Popravljene greške **boldajte**, da znamo što je riješeno a što nije, na prvi pogled.

c/p maila od asistenta:

Poštovani kolega,

1. Krenimo redom, korisnički zahtjevi i opisi aplikacije niste napravili prema IEEE standardu koji je naveden u zahtjevima.
2. Zanima me izvor podataka od 60kn za satnicu programera (referenca, gdje ste to pročitali) - takve stvari morate referencirati.
3. Analiza korisničkih zahtjeva: "Prije izrade aplikacije treba proučiti konkurentske sustave i uvidjeti što je dobro,a što loše. To nam pomaže pri izrade vlastitog sustava." --- Dakle nas ne zanima što treba proučiti i što vama pomaže. Vi morate analizirati korisničke zahtjeve. Opisati ih.
4. Plan projekta ne postoji. (vremenski tijek projekta u obliku gantograma?) - Zašto izrada aplikacije 718 sati? - A ne traje 716 ili 720? Gdje se to vidi?
5. U ponudi se ne treba pisati tko ste i kakva ste tvrtka "Int Errupt d.o.o. je perspektivna tvrtka u usponu s kvalitetnim zaposlenicima što potvrđuju osvojene nagrade na različitim natjecanjima u razvoju aplikacija."
6. Kod dijagrama slučaja korištenja veze kod Statistike i Izvještaja ne moraju biti specijalizacije. Mislim da biste ovdje trebali koristiti extend.
7. Nadalje, kod dijagrama slijeda, opet, vi ne morate pričati što je dijagram slijeda. To se zna.
8. Zašto ste radili dijagram slijeda i dijagram aktivnosti za iste radnje? - Koju dodatnu informaciju daje dijagram slijeda naspram dijagrama aktivnosti ili obratno? - Dali je to potrebno? Također, dijagram aktivnosti prijave u sustav ima akciju "Zahtjev za ponovni unos" koja "visi u zraku", nakon nje se ništa ne događa. Isto je kod unosa podataka o terenima i terminima za akciju "unosi termin". Nadalje, ne trebate staviti 3 akcije posebno za unos (jer ovo izgleda kao da će korisnik prvo staviti datum, pa termin, pa teren, možda će prvo upisati teren, pa datum) - ovisno kako ćete isprogramirati. Ista se pogreška propagira kroz ostale dijagrame.
9. Kod dijagrama slijeda "statistika" na stranici 15 bi bilo dobro da baza ima self-message unutar koje se dohvate podaci. Načelno, ostatak dijagrama slijeda čini se ok.
10. Pregledavanje dijagrama najbolje se očituje kod pregleda aplikacije. Dakle onako kako dijagram slijeda "teče", tako se aplikacija mora ponašati. Također, razmislite zašto ste radili neke dijagrame i koju dodatnu inforamciju on daje? - Svaki dijagram iz klase UML modela ima ekspresivnost za prikazivanje drugog pogleda na sustav, stim na umu, trebate znati koji dijagram kada primjeniti.
11. Stvar koja najviše bode u oči i u 99.9% slučajeva je razlog za odbijanje projekta je 1:1 veza u bazi podataka. Dali jedan korisnik može rezervirati više terena u neko vrijeme? Vrsta terena? - vanjski šifarnik Cijena sata fiksna? - Što ako se promjeni cijena sata, nebi li trebao postojati cjenik sa datumom važenja? Dali je adresa atomarni tip podatka? ERA model je sumnjivo jednostavan.
12. Što se tiče dijagrama klasa, pripazite kod implementacije na brojnost veza. Da budete sigurni da korisnik iz izbornika može inicijalizirati najviše jednu formu rezervacije, itvještaja, terena itd. Nadalje, čini mi se da trenutne agregacije koje imate unutar modela, nisu agregacije, a da vam kod frmIzvjestaj fale dvije agregacije prema klasi Rezervacija i Tereni.

Za sada, potrudili ste se oko nekih stvari, dok su druge stvari nepotrebne (poput opisa i općeg objašnjavanja, brinite se o projektu, a ne o opisivanju toga što su dijagrami. Što dijagram znači, to je važno). Ukoliko imate pitanja, bilo bi dobro da dođete na konzultacije.

Lijep pozdrav, Ivan

Ivan Svogor, PhD student of Information Science - Software Engineering University of Zagreb, Croatia Department for information systems development Faculty of Organization and Informatics <http://www.foi.unizg.hr/eng/staff/ivan.svogor>